Vanemtüürimees
Vanemtüürimees (ka esimene tüürimees; inglise keeles chief mate või chief officer) on erihariduse ja pikaajalise meresõidukogemustega laevajuht, kes vastutab üldjuhul laevasõidu ohutuse ja laeva laadimise (lastimise ja lossimise) eest. Peale selle kuuluvad vanemtüürimehe ülesannete hulka sageli ka turva- ja meditsiiniülema kohustused. Vanemtüürimees allub vahetult laevakaptenile ja peab erandsituatsioonides olema võimeline teda asendama. Suurtel reisilaevadel on tavaliselt kapten, vanemtüürimees ja kolm või neli vahitüürimeest.